Odense Adresse-Contoirs Efterretninger, 1841-11-16
J Henhold til det Avertissement, som findes i dette Blads No. 201, 202 og 205, angaaende den Avlsforvalter, der søgte om Condition enten som Avls= eller Regnskabsforvalter, da bemærkes, at hvis de Reflecterende have Børn, de ønske underviste i det tydske Sprog, da paatager han sig og dette, efterdi han er samme Sprog mægtig. De Stiftelsen af 18 September, gamle trængende og værdige Haandværksmestere. samt disses Enker i Odense. Som udnævnte til Directører for ovenmeldte Stiftelse ved Generalforsamlingen den 2d. N., skulle vi herved tillade Os at anbefale den til Medborgeres fremtidige Velvillie. Formaalets Vigtighed er almindelig erkjendt, og støttede paa denne Overbeviisning, tiltræde Vi med tillidsfuldt Haab den Os betroede Virkekreds. For Øieblikket vil, i Forening med de forfaldne aarlige Bidrag, haves en Grundkapital eller fast Fond af omtrent 1000 Rbdlr. at begynde med. Det er efter Fundatsens § 4 Renterne af denne og 3/4 af de aarlige Bidrag eller slige Gaver, som dertil hvergang af Giverne udtrykkelig bestemmes, der hvert Aar blive at uddele i saa mange Portioner, fra 10 til 20 Rbd. hver, som den saaledes disponible Fonds Størrelse tillader. Desto ønskeligere bliver det, ved forøgede Hjelpekilder at kunne udvide Stiftelsens Virksomhed, som ene skal gaae ud paa at yde den gamle trængende og værdige Haandværker eller hans Enke Hjelp, naar Alderens Skrøbeligheder ikke tillade ham med den vante Kraft, og Driftighed at arbeide, for at erhverve det daglige Brød til Sig og Sine. Det er disses Sukke og Lidelser, Stiftelsen saavidt muligt vil søge at afhielpe eller mildne, og forat bidrage til et saa velgjørende Giemeds Opnaaelse, indbydes herved vore ærede Medborgere til godhedsfuld Medvirken. At vække og oplive denne kjærlige Aand og virksamme Deeltagelse for Stiftelsens Varighed i Fremtiden, skal nu og altid være vor ivrigste Stræben. Enhver af Undertegnede vil derfor med Taknemmelighed ei alene modtage Anmeldelse af Bidrag og Gaver (foruden de allerede tegnede) enten for eengang eller aarlig; men efterhaanden ville flere didsigtende Midler vorde foreslaaede, saasom at betænke sine mindre lykkelige Medborgere, med en Skjærv, enten ved smaae Tilskud af Ugens Fortjeneste, eller ved særskilte glædelige og festlige Familie=Anliggender, i Tilfælde af tilfalden Arv eller anden uventet Gevinst m.m. Fremdeles maae Vi gjøre opmærksom paa, at uagtet det i Fundatsens § 8 ikke er anseet tilraadeligt, at anvende Stiftelsens Midler til Jndkjøb af Huus eller Gaard, vil en saadan Eiendom, der af Ædeltænkende maatte skjænkes Stiftelsen til Beboelse for Slige, som maatte mangle Huuslye, modtages med skyldig Erkjendtlighed og ved sammes Afbenyttelse forholdes efter Giverens Bestemmelse. Vi tilføie endnu, at den antagne Fundats for Stiftelsen, hvorpaa uopholdelig vil blive ansøgt om Kongelig allernaadigst Confirmation, er besørget trykt og kan af Enhver, som ønsker det, erholdes gratis udleveret fra Adressecontoiret. Sluttelig holde Vi Os forvissede, at vore ærede Medborgere, som dertil have Evne, ville oppes om, at fremme et Værk, hvis Tendents er en menneskekjærlig Sags Fremme og hvorover Vi nedbede Himlens Velsignelse! Odense den 15 Novbr. 1841. S. Hempel. N. E. Fich. S. Hempel. Chr. Hansen. A. B. Koppel.